kardosdrur/scandi-wiki huggingface dataset:
Beta-blokker

Beta-blokkere (også kendt som β-blokkere, beta-receptorblokerende midler, beta-antagonister, beta-adrenerge antagonister, beta adrenoceptor antagonister) er en gruppe lægemidler.

Beta-blokkere påvirker beta-receptoren. Beta-receptorer findes på celler i hjertemuskulaturen, glat muskulatur, luftveje, arterier, nyrer og andre væv der er del af det sympatiske nervesystem og som medvirker til stressresponset, specielt når de påvirkes af adrenalin. Beta-blokkere hæmmer bindingen af adrenalin og andre stresshormoner til receptoren, og svækker derved virkningen af stresshormoner.

Beta-blokkere anvendes til behandling af hypertension, angina pectoris, arytmi, hjerteinsufficiens, tyrotoksikose og forebyggende imod migræne. Visse beta-blokkere anvendes som øjendråber til behandling af grøn stær (glaukom).

Beta-blokkere i klinisk brug 
Følgende beta-blokkere var i klinisk brug i Danmark pr. december 2012 (handelsnavne er anført i parentes):
 Atenolol (Atenodan, Tenormin, Uniloc)
 Bisoprolol (Cardicor, Emconcor, Speridol)
 Carvedilol
 Esmolol (Brevibloc)
 Labetalol (Trandate)
 Metoprolol (Mepronet, Metocar, Metomylan, Seloken, Selo-Zok)
 Nebivolol (Hypoloc, Lobivon)
 Pindolol (Hexapindol, Viskén)
 Propranolol
 Sotalol
 Timolol (Optimol, Timogel, Timoptol-LA, Timosan)

Bivirkninger 
Negative sideeffekter forbundet til Beta-blokere inkluderer: kvalme, diarré, bronkospasme, åndenød, kolde hænder og fødder, forværring af Raynauds syndrom, bradykardi, lavt blodtryk , hjertestop, hjerteblok, træthed, svimmelhed, hårtab, unormalt syn, hallucinationer, søvnløshed, mareridt, seksuel dysfunktion, impotens, depression og/eller ændring af glukose og lipid stofskifte.

Referencer 

Lægemidler tilhørende hjerte og kredsløb
Legetek

Legetek er betegnelsen på et sted, hvor det er muligt at låne legetøj med hjem, på samme måde, som man kan låne bøger på et bibliotek. Ordet er sammensat af leg og bibliotek.

Ekstern henvisning 
 Den danske Legeteksforenings hjemmeside

Spil og lege
Ladby

Ladby kan henvise til flere steder i Danmark:

 Ladby (Fyn) – en bebyggelse og et ejerlav i Kølstrup Sogn, Kerteminde Kommune
 Ladbyskibet -  en skibsgrav fra vikingetiden ved Kerteminde
 Vikingemuseet Ladby - et kulturhistorisk museum i Kerteminde
 Ladby (Sjælland) – en bebyggelse og et ejerlav i Herlufsholm Sogn, Næstved Kommune
 Ladby kirkeruin er en ruin af en middelalderlig kirke i Næstved Kommune
Cher Ami

Cher Ami var en brevdue anvendt af USA's Signal Corps (signaltropperne) i Frankrig under 1. verdenskrig. Den var blevet trænet af amerikanske dueoprættere og den hjalp den amerikanske 77. division (The Lost Battalion) i Slaget ved Argonne i oktober 1918.

På sin sidste mission blev Cher Ami hårdt såret, men nåede alligevel frem til bestemmelsesstedet med sin meddelelse. Duen var ramt af flere hagl, og mistede sit ene ben, men overlevede skaderne. Den fik et træben og blev sendt til USA, hvor den døde den 13. juni 1919. Cher Ami blev tildelt det franske orden Croix de Guerre for sine indsatser i krigen. I den franske by Lille findes et krigsmindesmærke for de ca. 20.000 allierede brevduer, der døde under den første verdenskrig.

Note 

1. verdenskrig
Berømte dyr
Algeriets håndboldforbund

Algeriets håndboldforbund (,  forkortet FAHB) er det styrende organ for håndbold i Algeriet. Forbundet blev grundlagt i 1962, og har været medlem af IHF siden 1964. De er også medlem af African Handball Federation. Samtidig bestyrer de også landsholdet.

Præsidenter

Eksterne henvisninger 
  
 Algeriets håndboldforbund hos IHF 
 Algeriets håndboldforbund  hos CAHB  
 Algeriets håndboldforbund hos the-sports.org 

Håndboldforbund
Håndboldforbund
Algier
Etableret i 1962
Patentprop

En patentprop er en tætsluttende anordning til flasker. Patentpropper er ofte af porcelæn og
og forsynet med en fjeder, der sikrer, at de slutter tæt til den gummiring, der er placeret mellem glasfladen og låget. Den er især velegnet til produkter, som er langtidsholdbare, fordi den holder disse under tryk.

Der er forskellige opfattelse af, hvornår den første patentprop blev udviklet. I USA opnåede Charles de Quillfeldt den 5. Januar 1875 det første patent på en tætsluttende prop til flasker. Der er imidlertid ikke beskrevet en fastsiddende fjederanordning; en sådan, udviklet i Berlin af Carl Dietrich, opnåede patent i Tyskland i 1877 

Trods den relativt simple grundkonstruktion findes patentpropper i dag i mange forskellige varianter. En af de seneste nyskabelser er nogle aluminiumsbånd, der kan omdanne enhver flaske til en patentflaske.

Weblinks 

 Sammlung von Porzellanverschlußkappen bei Flickr.com
 Biersiphons sind nicht nur zum Transport von Bier.
 Bügelverschlussflasche  auch bei SIGG
 Lehrerfreund.de, (Schnappverschlüsse) Kniehebel: Kräfte und Totpunkt

Noter 

Teknik
Øl
Flasker
Viktor Szilágyi

Viktor Szilágyi (født 16. september 1978 i Budapest) er en østrigsk håndboldspiller af ungarsk afstamning. Han spiller nu i Bergischer HC i 2. Bundesliga. Han spiller primært playmaker eller venstre back.

Szilágyi har haft en lang karriere i en række tyske topklubber, heriblandt fem sæsoner i TUSEM Essen, fire i THW Kiel, to i VfL Gummersbach og to i SG Flensburg-Handewitt. Desuden har han spillet 166 landskampe for Østrig.

Eksterne henvisninger 

Håndboldspillere fra Ungarn
Personer fra Budapest
Museumsværft Flensborg

Museumsværft Flensborg (ty: Museumswerft Flensburg) er grundlagt i 1996 og bygger og restaurerer sejl- og arbejdsbåde, således som de kunne ses i østersøområdet  for 100-200 år siden. På museet vises hverdagen på et værft, og der tilbydes kurser i anvendelsen af gamle værktøjer. Unge mennesker har mulighed for som projekt at bygge deres eget skib på museet.

Eksterne henvisninger 

 Officiel netsted (tysk)

 

Museer i Flensborg
Leopold von Meyer

Leopold von Meyer (født 20. december 1816, død 6. marts 1883) var en østrigsk pianist.

Von Meyer, der var elev af Czerny og Fischhof, foretog omfattende koncertrejser gennem Europa og Amerika og bosatte sig 1847 i Wien.

Kilder 
 

Pianister fra Østrig
Klassiske pianister
Klassiske musikere fra Østrig
Østrigere i 1800-tallet
Kolding Fyrværkerifabrik

Kolding Fyrværkerifabrik blev grundlagt i 1857. Fabrikken lå i de første mange år i Flensborg, men flyttede til Kolding i 1899 og fra 1902 foregik produktionen på Dyrehavevej.

Det var Hans Diedrichsen, der i 1857 startede fyrværkerifabrikken. Han var uddannet kunstfyrværker, eller pyrotechniker som det kaldtes dengang. Kolding Fyrværkerifabrik, der var landets ældste, blev flere gange præmieret for sine flotte produkter. Det var særligt festfyrværkeriet, til specielle lejligheder, som fabrikken producerede, men omkring 1970'erne, gik man dog helt væk fra dette og begyndte at importere mere og mere nytårsfyrværkeri fra Kina.

I 1956 blev fabrikken på Dyrehavevej ramt af en alvorlig brand, der kostede en kvinde livet. Da Holger Diedrichsen døde i 1967, overtog Helga Diedrichsen fabrikken, med den tidligere forretningsfører, N. P. Johnsen i direktørstolen. I 1975 lukkede fabrikken og direktøren, N. P. Johnsen, startede sin egen fyrværkerifabrik, N. P. Johnsens Fyrværkerifabrik, på Kløvkærvej i Seest.

Kilder og referencer 

Fyrværkeri
Fremstillingsvirksomheder i Danmark
Fyrværkerifabrik
Etableret i 1857
Ophørt i 1975
Northumberland

Northumberland er et ceremonielt grevskab og en Enhedslig myndighed i Nordøstengland.

Morpeth blev administrationsby i 1981. Tidligere var Newcastle upon Tyne hovedby, men denne by har siden 1974 ligget i grevskabet Tyne and Wear.

Historie 
De gamle kommuner blev nedlagte den 1. april 2009, da grevskabet (Northumberland County Council) fik sin nuværende form. Grevskabet har dog rødder tilbage til de angelsaksiske kongeriger Bernicia og Northumbria.

Landet blev kristnet af kong Oswald af Northumbria og munkene fra Lindisfarne. På grund af dette kaldes Northumberland ofte for «kristendommens vugge» (cradle of Christianity) i England.

Sogne

Referencer 

 
Enhedslige myndigheder i Nordøstengland
Hendrick Motorsports

Hendrick Motorsports (HMS) eller tidligere kendt som All-Star Racing er et auto racing team fra USA, grundlagt af Rick Hendrick. I øjeblikket holdet konkurrerede i NASCAR Sprint Cup Series. Holdet var vellykket i sin historie vandt 10 chaufførernes titler (1995, 1996, 1997, 1998, 2001, 2006, 2007, 2008, 2009, 2010)

Pilots
 Kasey Kahne
 Jeff Gordon
 Jimmie Johnson
 Dale Earnhardt, Jr.

Eksterne links

 Officielt websted
NASCAR
Motorsport i USA
County Durham

County Durham er et af Englands tre ceremonielle palatinatsgrevskaber. (De to andre palatinatsgrevskaber ligger også i det nordlige England. Det er Cheshire og Hertugdømmet Lancaster).

County Durham ligger i regionen Nordøstengland.

Nutidens administrative grevskab består af City of Durham og seks mindre kommuner.

Det ceremonielle grevskab består af det administrative grevskab samt tre selvstyrende kommuner (Hartlepool, Darlington og Stockton-on-Tees (delvist i North Yorkshire)).

Se også 
 Durham County Council

Eksterne henvisninger
Alexander Petersson

Alexander Petersson (født Aleksandrs Pētersons, 2. juli 1980 i Riga, Sovjetunionen) er en islandsk håndboldspiller af lettisk og tyskbaltisk oprindelse. Han var oprindeligt sovjetisk/lettisk statsborger og spillede for Letland, men i 2004 skiftede han statsborgerskabet ud til fordel for Island, og han spiller nu for dette landshold. 

Petersson indledte sin karriere i Riga, hvorfra han kom til KR Grótta i Island. I 2003 skiftede han til Bundesligaen, hvor han først spillede i HSG Düsseldorf. Siden har han spillet i TV Großwallstadt, SG Flensburg-Handewitt og Füchse Berlin, inden han i sommeren 2012 skiftede til Rhein-Neckar Löwen. Petersson er venstrehåndet og spiller højre fløj samt undertiden højre back.

Siden sit statsborgerskift har han været en fast bestanddel af det islandske landshold og med dette været med til at opnå landets største triumfer med sølvmedaljen ved OL 2008 samt bronzemedaljer ved EM 2010; i 2010 blev Petersson desuden valgt som årets håndboldspiller i Island.

Eksterne henvisninger 

Håndboldspillere fra Island
Personer fra Riga
Christian Gottfried Nestler

Christian Gottfried Nestler (også: Chrétien Géofroy Nestler) (1778 – 1832) var en fransk botaniker fra Strassbourg. Han arbejdede desuden som apoteker i Alsace.

I forbindelse med et botanisk navn benyttes Nestl. som standardforkortelse (autornavn). Det er f.eks. en del af autornavnet for mosset Buxbaumia viridis (Grøn Buxbaumia).

Bibliografi
 Monographia de Potentilla præmissis nonnullis observationibus circa familiam Rosacearum. 1816
Index plantarum quae in horto Academ. Argentinensi anno 1817 viguerunt; F.G. Levrault, 1818
Discours prononcé à la faculté de médecine à l'occasion de sa rentrée, le onze décembre 1828; Levrault F.G, 1829
Notice sur le Sedum repens; 1830
Discours prononcés sur la tombe de M. C. G. Nestler, professeur ... décédé le 2 octobre 1832
Catalogue des livres de feu M. Chrétien Nestler ...: la vente aura lieu, le 9 avril 1833, et jours suivans, à quatre heures de relevée, Grand'rue no. 7; med M. Piton; Imprimerie de Mme Ve Silbermann, 1833
Index alphabeticus: generum, specierum et synonymorum; 1843; med Jean Baptiste Mougeot og Guillaume Philippe Schimper
Stirpes cryptogamæ vogeso-rhenanæ: quas in Rheni superioris inferiorisque, nec non Vogesorum præfecturis; 1854; med Mougeot og Schimper

Kilder 
 Jan-Peter Frahm / Jens Eggers: Lexikon deutschsprachiger Bryologen, Bind 1, side 355 Online udgave (Google Books)
 Chrétien Géofroy Nestler fra den engelske Wikisource.

Botanikere med autornavne
Bryologer
Botanikere fra Frankrig
Helmuth Søbirk

Helmuth Arne Torkild Emin "Smut" Søbirk (8. september 1916 i Valby, København-19. august 1992 i Birkerød) var en dansk fodboldspiller som spillede i Frem og B.93. 

Søbirk startede som 8-årig i Frem hvor han spillede til han var 14 år derefter skiftede han til B.93, hvor han spillede til han var 17 år, derefter gik han tilbage til Frem hvor han debuterede på 1.holdet som 19-årig 25. august 1935 ude mod B.93 efter to sæsoner, 36 kampe og 25 mål skiftede han igen til B.93 sommeren 1937. Hele efteråret måtte han på grund af karantænereglerne kun spille på B.93's 2. hold. Alligevel blev han udtaget til efterårets tre landskampe. Søbirk blev således den første 2. holdsspiller (Københavnsserien) på A-landsholdet. I perioden 1937-1939 spillede han 44 kampe och scorede 31 mål for B.93. I efteråret 1939 var han tilbage i Frem hvor han blev frem til sin sidste kamp 31. oktober 1948 hjemme mod hans gamle klub B.93, under hans sidste periode i Frem blev det til 100 kampe og 32 mål.

Søbirk vandt DM med Frem i 1936, 1941 og 1944 og med B.93 i 1939. Han vandt KBU's pokalturnering med Frem 1940, hvor han var med til at vinde med 4-3 over han gamle klub B.93 og selv scorede et mål. 1944 blev det til endnu en pokalsejer og igen over B.93, denne gang med en 3-2 sejr. Han vandt endvidere KBU's pokalturnering 1939 med B.93 efter en 2-1 sejr over Frem og tabte finalen med Frem i 1944 mod AB 1-3.

Søbirk spillede 30 A-landskampe og scorrede 10 mål i perioden 1935-1945. Han spillede i 19 kampe som højre wing, 8 som centerforward og 3 som venstre wing. På grund af 2. verdenskrig spillede han 10 landskampe mod Sverige, som var et af de få lande kunde spille mod under denne tid.

Søbirk var radioforhandler og senere portør. Han var fætter til landsholdsmålmanden Ove Jensen .

Referencer

Eksterne henvisninger 
 Frems Spillerarkiv - Helmuth Søbirk  
 B93s spillerprofiler
 Haslund A-landsholdspillere - Helmuth Søbirk  
 

Fodboldspillere fra Danmark
Fodboldlandsholdsspillere fra Danmark
Fodboldspillere fra Boldklubben Frem
Fodboldspillere fra B.93
Personer fra København
North Yorkshire

North Yorkshire er Englands største ceremonielle grevskab. Det ligger i regionen Yorkshire og Humber. En lille del af grevskabet ligger dog i regionen Nordvestengland. Det administrative grevskab var før 1. april 2023 inddelt i syv distrikter (Borough Councils). Fra 1. april 2023 er det administrative grevskab samlet i et distrikt, North Yorkshire, administreret af North Yorkshire Council, og North Yorkshire County Council er nedlagt sammen med det administrative grevskab.

Northallerton var administrationsby i det administrative grevskab, mens Harrogate har omkring 70.000 indbyggere. Blandt de andre byer kan nævnes Ripon med domkirken fra 1160, og kystbyen Whitby, der blev erobret af danske vikinger i 867.

Det ceremonielle grevskab består fra 1. april 2023 af fem selvstyrende kommuner (York, North Yorkshire, Redcar and Cleveland, Middlesbrough og Stockton-on-Tees (delvist i County Durham)).

I grevskabet ligger Yorkshire Dales og andre nationalparker.
HMS (flertydig)

HMS har flere betydninger:
 HMS – akronymet anvendes i forbindelse den engelske flådes krigsskibes navne
 Hendrick Motorsports (HMS) − amerikansk All-Star Racing team
 HMS - akronym for Helse, Miljø og Sikkerhed
Sollefteå kommun

Sollefteå kommune ligger i Västernorrlands län i landskapet Ångermanland i landsdelen Norrland i Sverige. Kommunen grænser til nabokommunerne Örnsköldsvik, Kramfors, Härnösand, Sundsvall, Ragunda, Strömsund, Dorotea og Åsele. Kommunens administrationscenter ligger i byen Sollefteå.

Geografi 
Kommunen ligger i et kuperet skovbevokset landskab. Ångermanälven løber gennem kommunen i Ådalen. Faxälven munder ud i Ångermanälven ved Sollefteå. Vandløbene i kommunen er stærk reguleret, og 16 vandkraftværker bidrager til at kommunen er Sveriges næst største vandkraftproducent.

Jernbanelinjerne Ådalsbanan og Stambanan genom övre Norrland løber i kommunen.

Byer 
Sollefteå kommune havde seks byer i 2005.
I tabellen vises antal indbyggere per 31. december 2005.

Eksterne kilder og henvisninger 

 Offisiell hjemmeside for Sollefteå kommune

Kommuner i Västernorrlands län
Sancho 1. af Portugal

Sancho 1. (født 11. november 1154, Coimbra, død 26. marts 1211, Coimbra) var konge af Portugal fra 1185 til 1211.

Han var søn af sin forgænger kong Alfonso 1. Sancho havde tilnavnet Povoador, fordi han søgte efter at befolke de affolkede områder og grundlægge nye byer. Han brugte titlen konge af Silves fra 1189, indtil han mistede kontrollen med Almohad-området i 1191. 

Sancho 1. var far til datteren Berengária af Portugal, som var gift med den danske konge Valdemar Sejr. Han blev efterfulgt af sin søn Alfons 2.

Se også 
Portugals historie
Portugisiske konger

Kilder

Eksterne links 

 

Konger af Portugal
Huset Capet
Fyrster fra middelalderen
Personer i 1100-tallet
Personer i 1200-tallet
Frederik af Baden-Durlach

Arveprins Frederik af Baden-Durlach (; 7. oktober 1703 – 26. marts 1732) var arveprins af Baden-Durlach fra 1709 til 1732.

Da han døde før sin fader, blev han aldrig markgreve. Han var fader til den senere Storhertug Karl Frederik af Baden.

Biografi 
Han var næstældste søn af markgreve Karl 3. Vilhelm af Baden-Durlach og Magdalene Wilhelmine af Württemberg. Han blev arveprins, da hans storebroder Karl Magnus døde i 1712. Han døde i 1732, seks år før sin fader og blev derfor aldrig markgreve. I stedet blev det hans ældste søn Karl Frederik, der efterfulgte sin bedstefader som markgreve i 1738.

Ægteskab og børn 
Frederik blev gift med Amalie af Nassau-Dietz den 3. juli 1727. Hun var datter af Fyrst Johan Vilhelm Friso af Nassau-Dietz, Fyrste af Oranien og statholder i Frisland og Groningen. De fik to sønner:

 Karl Frederik (1728-1811), Markgreve af Baden-Durlach og senere Storhertug af Baden.
 Vilhelm Ludvig (1732-1788)

Huset Zähringen
Tronfølgere som aldrig tiltrådte
Tyskere i 1700-tallet
Kejserlige generaler fra Det tysk-romerske Rige
Herbert Marxen

Herbert Johannes Marxen (27 januar 1900 i Flensborg - 28 juli 1954 sammesteds) var en tysk kunstner, tegner og maler. I de sidste år af Weimarrepublikken, var han den travleste satiriske kunstner i magasinet Jugend.

Marxen gik på kunsthåndværksskole i Flensborg, fra 1917 til 1921. Derefter skiftede han til kunsthåndværkerskolen i Hamborg for at færdiggøre sin uddannelse som reklametegner. Her kom han for første gang i kontakt med den moderne kunst.

I 1930 blev han fastsat på ugebladet Jugend i München og her udgav han to karikaturer om ugen og fremstillede i løbet af de næste to år over 200 karikaturer, af hvilke ca. 40 beskæftigede sig med politiske emner. Han tegnede både karikaturer rettet mod NSDAP, SPD og det katolske Zentrum-parti.

Efter septembervalget i 1930 begyndte han sammen med andre kunstnere at offentliggøre indlæg mod nationalsocialismen. Både Jugend og Simplicissimus indstillede angrebene mod nationalsocialismen på grund af økonomiske og redaktionelle problemer. I august 1932 blev Marxen sagt op hos Jugend.

Han forsøgte nu at levere karikaturer til det nationalsocialistiske satiremagasin Brennessel. Men hans planer mislykkedes: Gestapo beslaglagde i begyndelsen af 1938 omkring 200 af hans værker. Den 28. juni 1938 fulgte udelukkelsen fra "Reichskammer der bildenden Künste".

Galleri

Eksterne henvisninger 

 Herbert Marxen

Malere fra Tyskland
Karl Meyer (kemiker)

Karl Martin Meyer (født 9. november 1862 i København, død 20. maj 1935 sammesteds) var en dansk kemiker, bror til Jacob Frederik, Leopold og Emil Meyer.

Meyer blev student i 1879 fra Mariboes Skole og fik derefter polyteknisk eksamen i anvendt naturvidenskab i 1884. Samme år blev han ansat ved bryggeriet Gamle Carlsberg. I 1885 var han kemiker på Assens Sukkerfabrik, og i 1886 blev han ansat på Hansen's Osteløbefabrik i København. I 1887 blev han bestyrer af en trikotagefabrik i Göteborg, og året efter blev han forstander for driftslaboratoriet på Tuborgs fabrikker ved København.

I 1889 oprettede han i forening med cand. polyt. Detlefsen Detlefsen og Meyer’s analytisk-kemiske Laboratorium i København, hvor han arbejdede frem til 1914. Tillige var han fra 1894 medlem af Patentkommissionen og fra 1911 af Industrirådet. Af hans litterære produktion kan det af ham udgivne Vareleksikon (1907, 2. udgave 1909), De forenede Bryggerier 1891—1916 og Karl Meyers Konversationsleksikon (4 bind, 1920-21) nævnes.

Han blev Ridder af Dannebrogordenen i 1919, Dannebrogsmand i 1928 og Kommandør af 2. grad i 1934.

Meyer er begravet på Bispebjerg Kirkegård.

Kilder

Eksterne henvisninger 
 

Kemikere fra Danmark
Salmonsens
Personer i Kraks Blå Bog (afdøde)
Personer i Dansk Biografisk Leksikon
Æresdoktorer ved Danmarks Tekniske Universitet
Titulære professorer fra Danmark
Medlemmer af Industrirådet
Redaktører fra Danmark
Faglitterære forfattere fra Danmark
Personer fra København
Kommandører af Dannebrog
Industrihistorikere fra Danmark
Danskere i 1800-tallet
Danskere i 1900-tallet
Jøder fra Danmark
Personer der er konverteret til kristendommen
Ingeniører fra Danmark
Dansksprogede forfattere fra Danmark
Södra Skogsägarna

Södra Skogsägarna eller bare Södra med hovedkontor i Växjö i Småland, er Sveriges største skovejerforening. Södra havde 51.247 medlemmer i 2011, som ejede over 2,373 millioner hektar skov i Götaland. Samme år omsatte foreningen for 10,009 milliarder svenske kronor.

Södras virksomhed er opdelt i fire forretningsområder:
 Södra Skog, hvis vigtigste opgave er at erhverve og handle med træ og sælge tjenesteydelser relateret til skovbrug.
 Södra Timber, som omfattar savværker med otte produktionsenheter i Kinda, Långasjö, Mönsterås, Orrefors, Ramkvilla, Torsås, Unnefors og Värö, men omfatter også husfremstilling, da man i 2009 overtog Trivselhus, en af Sveriges største producenter af træhuse.
 Södra Cell AB, som omfatter papirindustri i Mönsterås, Mörrum, Värö.
 Södra Interiör, der der fremstiller interiørprodukter som gulve, lister og paneler.

Desuden driver Södra handel med energi i form af grøn el og fjernvarme, der produceres af enhederne i selskaberne Södra Cell, Södra Timber og Södra Vindkraft.

Kildehenvisninger

Eksterne henvisninger 
 Officiel hjemmeside 

Skovbrugsvirksomheder fra Sverige
Skovbrugsorganisationer
Sollefteå

Sollefteå er en by i Västernorrlands län i landskapet Ångermanland i Sverige. Sollefteå, der  er administrationsby for Sollefteå kommun, havde i 2010  8.562 indbyggere. Sollefteå fik bystatus i 1917 og ligger ved Ångermanälven.
 
I 1950'erne begyndte man at bygge vandkraftværkerne ved  Ångermanälven og i 1962 påbegyndte man Sollefteå kraftværk, som ligger midt i byen. Det blev et af de sidste kraftværker, der blev bygget ved elven, og samtidig det, der ligger længst nede.
Florrie

Florence Arnold, (født 28. december 1988) bedre kendt under kunsternavnet Florrie, er en engelsk sanger, sangskriver, trommeslager og model. Hun er født og opvokset i Bristol, hvor hun gik på Colston's Girls' School. Siden hun i 2008 blev trommeslager for produktionsgruppen Xenomania, har hun spillet live-koncerter og indspillet sange for populære artister som Kylie Minogue, Girls Aloud og Pet Shop Boys. 
I 2010 begyndte hun sin solokarriere med udgivelsen af hendes første album Introduction. I 2011 udgav Florrie sit andet album Experiments, og i 2012 udgav hun sit tredje album Late.

Sangen "Call 911" (Florrie Remix) skrevet af Florrie selv figurerer som titelmelodien til web-serien The Avenue. Sangen figurerer bl.a. i traileren til første sæson 1 af The Avenue, mens flere andre af Florries numre figurerer i flere af de enkelte episoder. 

Florrie arbejder midlertidigt på sit fjerde album, som forventes at blive udgivet i starten af 2013. Albumet forventes at indeholde sangene: "Looking for Love", "Shut Down", "Last Thing on Your List" og "First Time", som hun bl.a. har optrådt med på Sala Nasti i Madrid i september 2012.

Sangere fra England
Arthur Wood

Arthur Nicolas Lindsay Wood (født 29. marts 1875, død 1. juni 1939) var en britisk sejler, som deltog i OL 1908 i London.

Wood var besætningsmedlem på båden Cobweb, som Blair Cochrane var styrmand på, og som var et af de fem fartøjer i 8-meter klassen ved legene i 1908. Cobweb vandt de to første af tre sejladser og blev dermed sikker vinder. Svenske Vinga blev nummer to og britiske Sorais nummer tre. Med i Cobweb var desuden John Rhodes, Henry Sutton og Charles Campbell.

Wood var uddannet på Eton College og efterfulgte sin far som baronet i 1920. Han gjorde tjeneste i Northumberland Artillery og blev sheriff i County Durham i 1933. Han døde på en ferie i Skotland i 1939.

Referencer

Eksterne henvisninger 

Sejlsportsfolk fra Storbritannien
Deltagere for Storbritannien ved sommer-OL 1908
Olympiske mestre fra Storbritannien¨